
Osnovna šola Koseze
Ledarska 23
1000 Ljubljana
Zapisnik
2. seje Sveta staršev OŠ Koseze v šolskem letu 2020/21, ki je potekala v torek, 9.3.2021 ob 17.30 preko videokonference (Teams).
Prisotni: 
Lorieta Pečoler (ravnateljica), Mark Selan (predsednik Sveta staršev), Urška Bidovec Stojkovič, Ajda Valančič, Andrej Horvatič, Andreja Duh, Anja Koželj, Brane Pajden, Greta Mišič, Jana Zaletel, Janja Lebar, Katja Šolar, Luka Ravnik, Magdalena Možina, Maja Vukovič, Matej Malneršič, Mateja Šešerko, MB, Metka Kržišnik Stagličič, Mila Miklavčič, Mojca Perhavc, Nataša Brenk, Nenad Stojić, Nina Es Polšak, Nina Jančič, Petra Madronič, Polona Vagaja Hribar, Rok Bedenk, Rok Puppis, Senja Požar, Tanja Pupis, Urška Perko, Val Gregorič, Val Jemec. 

Dnevni red:

1. Potrditev dnevnega reda seje

2. Potrditev zapisnika 1. seje

3. Poročilo dela na daljavo in smernice dela do konca šolskega leta

4. Prve informacije o šolskem letu 2021/22

5. Pobude šolskega sklada

6. Poročila po razredih

7. Razno
Zapis razprave s sklepi:
Ugotovitev sklepčnosti: G. Selan – Da, glede na število udeležencev.
1. Potrditev dnevnega reda seje
Dnevni red seje je bil potrjen z dvigom rok v videokonferenci.
2. Potrditev zapisnika 1. seje 2021/2022
Zapisnik zadnje seje je bil potrjen z dvigom rok v videokonferenci.
3. Poročilo dela na daljavo in smernice dela do konca šolskega leta

Poročilo je predstavila ravnateljica šole, gospa Lorieta Pečoler. Predstavitev je potekala na podlagi prezentacije, ki je dodana kot PRILOGA: 3. seja Sveta staršev OŠ Koseze 9. Marec. Priloga vsebuje tudi informacije o NPZ.
Dodatno je strokovna sodelavka šolske svetovalne službe, gospa Metka Kržišnik Stagličič predstavila pobude otrokom s posebnimi pogoji (otroci z odločbo, otroci tujci, …) ob uvajanju v šolo (nazaj). Pobude so uspešne, poudarek je na pobudah učiteljev podaljšanega bivanja. 
Opombe: Smernice do konca šolskega leta

- Karantene in obveščanja: V primeru da gre otrok iz kateregakoli razloga v karanteno, je potrebno o tem ažurno obvestiti ravnateljico in razrednika za možnost zagotavljanja ažurnih ukrepov šole. Pomembno je tudi nadaljnje upoštevanje preventivnih ukrepov in navodil MIZS. 

- Predlog hibrinega C-modela ob poslabšanju epidemiološke slike: npr. izmenične tedenske prisotnosti razredov za primer poslabšanja epidemiološke slike. 

- Prenos zimske šole v naravi v 8. razred: namesto predvidenega tabora.

- 22. Marec: Dan odprtih vrat z virtualno otvoritvijo knjižnice.

- Fotografiranje učencev, predvidoma 18. in 19.3. 2021 (pedvidoma 18.3. 5.-9. razred, 19.3. 1-4. razred).  
Priloga v PP prezentacji.
4. Prve informacije o šolskem letu 2021/22

Poročilo je predstavila ravnateljica šole, gospa Lorieta Pečoler, združeno s točko 3. Predstavitev je potekala na podlagi prezentacije, ki je dodana kot PRILOGA: 3. seja Sveta staršev OŠ Koseze 9. Marec.
· Vpisi: Informacija o številu vpisanih otrok bo znana junija 2021.
· Energetska sanacija šole (2022?): Bi pomenila selitev učencev na druge lokacije v času sanacije. Informacija o poteku in morebitni selitvi bo znana ob potrditvi MOL.

5. Pobude šolskega sklada
Zaradi tehničnih težav in posledične odsotnosti gospe Maje Bezovšek je dogovorjen sklep Marka Selana, predsednika Sveta staršev: Pobude sklada se pošlje v pisni obliki.

Poročilo in pobude sklada v pisni obliki:
Šolski sklad – poročilo za 2020/21

Zadnje leto je bilo za delovanje Sklada OŠ Koseze drugačno kot v preteklih letih.  Zaradi razglašene epidemije smo svoje dejavnosti prilagodili oz. smo jih bili primorani preklicati. 

Poleg koncerta Kličemo pomlad 2020  so odpadli tudi vsi naši tradicionalni dogodki v šolskem letu 2020/21 (kostanjev piknik, novoletna tržnica in pomladni koncert). 

Ker so se velik del časa učenci šolali od doma, je Sklad v teh mesecih ostal tudi brez prostovoljnih prispevkov staršev iz naslova akcije »pomoč sošolcu«, s katero dobimo mesečno v povprečju 430 eur.

Po drugi strani pa smo imeli tudi manj stroškov, saj v preteklem letu šola ni organizirala nobenega tabora in obšolskih dejavnosti, ki jih Sklad sofinancira.

Smo pa jeseni 2020 za zagotovitev ustreznega pouka pri naravoslovnih predmetih (matematika, fizika, kemija,…) učiteljem odobrili sredstva za nakup dveh tablic, ki omogočajo elektronsko pisanje računov in formul in s tem olajšajo poučevanje tako učiteljem kot učencem.

Skupaj z vodstvom šole smo v mesecu oktobru zaprosili starše za donacijo računalniške opreme, ki je bila potrebna za prehod na poučevanje od doma in zagotovitev osnovnih pogojev za nemoteno delo vsem učencem šole. Na akcijo so se starši odzvali v velikem številu, zbrali smo 29 računalnikov in prejeli finančna sredstva za nakup opreme v višini 2690,00 EUR.

Pri nadaljnem delu smo odvisni od epidemioloških razmer. Naša želja je, da to šolsko leto vendarle organiziramo en dogodek, na katerem bi zbirali sredstva za Sklad. Kdaj in na kakšen način ni v celoti odvisno od nas, bomo pa starše o tem pravočasno obvestili.
6. Poročila po razredih
1.C: Izziv predure – ali obstaja možnost drugačne rešitve, npr, kasnejše ure? - Ne, trenutno ni mogoče urediti drugače.

1.D: Izziv potrebnih dopolnilnih vaj oz. utrjevanja znanja s starši doma zaradi vrzeli, nastalih ob šolanju na daljavo – ali je mogoče apelirati na učitelje podaljšanega bivanja, da prevzemajo del pobud za potrebno utrjevanje znanja. – Da, po dogovoru.
2.A Izziv jutranjega varstva, pri ugotovitvi, da je šlo za nesporazum, ki je že urejen.
6.C Vprašanje glede poteka govorilnih ur v naslednjem tednu (online ali fizično)? – Online, do nadaljnjega. 
Pripomba zoper načina osveščanja učencev o preventivni COVID zaščiti v povezavi z morebitno inšpekcijo. Zadeva je znana tudi predsedniku Sveta staršev. Predstavnik razreda apelira naj se otroke osvešča brez ustrahovanja. – Ravnateljica se strinja, da je osveščanje dobronamerno in bo pristopila k ureditvi zadeve.
8.C Izziv ustreznosti pristopa učiteljice glede možnih COVID zapletov, kjer kot enega izmed njih izpostavi smrtni izid, s katerim ima tudi sama izkušnjo. Ravnateljica pove, da je šlo za spontan pogovor, ki ga šola ni izrecno odobrila, vendar spodbuja in podpira spontane pogovore. Prav tako je z vidika organov osveščanje spodbujano za pridobitev spektra možnih COVID zapletov.

Izrečenih je bilo mnogo pohval učiteljem, ravnateljici oziroma celotnemu kolektivu šole, pohvaljena je bila tudi hitro nastala knjižnica, za katero je posebne pohvale prejela tudi arhitektka, gospa Ivanič, ki je skrbela za njeno izgradnjo v skladu s celostno podobo šole.

Ravnateljica se zahvaljuje staršem učencev za aktivno sodelovanje pri delu na daljavo. Dodatno se je zahvalila staršem razreda, poslanega v karanteno isti dan za ažurnost pri prevzemu otrok.
Brez komentarjev ali posebnosti, morebitne zadeve so urejene z učitelji: 1.A, 1.B, 3.B, 3.C, 4.A, 4.B ,4.C, 4.D, 5.A, 5.B, 5.C, 5.D, 6.B, 7.C, 8.B. 

Ni predstavnika, tehnične težave ali trenutna odsotnost: 2.C, 3.A, 4.D, 6.A, 7.A, 7.B, 8.A, 9.A, 9.B.
7. Razno
Vprašanje - Ali za primer, ko so vsi v razredu v maskah ni karantene, če se kdo okuži? ( Tudi za ta primer je odrejena karantena. 
Seja se je zaključila ob 18.50 .

Sklicatelj sestanka:
Jana Zaletel







Mark Selan, predsednik Sveta staršev
